recursal/SuperWikiNEXT-32B huggingface dataset:
Pepperkakehus av tradisjonell kirke med vinduer av smeltet sukkertøy.
Fullskala pepperkakehus på Stockholms centralstation i 2009, arrangert som reklame for margarin.
**Pepperkakehus** er et tradisjonelt bakverk bestående av stekt pepperkake, bindemiddel (melis eller smeltet sukker) og pynt. Deigen må kjevles litt tykkere enn til tynne pepperkaker, gjerne 4-8 mm før steking. Med pynt og bindemiddel av andre spiselige søtsaker kan slike pepperkakehus være til pynt helt til de eventuelt blir knust og spist.

I Bergen bygges verdens største «pepperkakeby» hvert år i desember. Byen har rundt 100 000 årlig besøkende. Den er laget av familier, skoler og bedrifter som leverer miniatyrer av pepperkakehus og bygninger til «byen». Pepperkakebyen har hatt lokale på forskjellige steder i Bergen, tidligere midt på Torgallmenningen og i femte etasje på Galleriet. I 2021 hadde pepperkakebyen 30-års jubileum, og stod på Xhibition.

Verdens største pepperkakehus ble laget i Minnesota, USA, og kunne måle 3,9 meter langt, 10,8 meter bredt og 18,3 meter høyt. Rekorden ble satt 22. november 2006, og over 1700 personer hjalp til på prosjektet. Den 16. desember 2016 kunne Holmestrand fremvise verdens lengste pepperkaketog i forbindelse med den offisielle åpningen av den nye togstasjonen inne i fjellet, pepperkaketoget var 370,75 meter, med 1 283 vogner.

Refeanser
---------

1. ↑  Mellbye, Anne-Lise (1996). *Jul i Norge*. xx#: Utenriksdepartementet. s. 12. ISBN 8271774263.
2. ↑  «Verdens største pepperkakeby». *www.visitnorway.no* **(norsk)**. Besøkt 7. desember 2021.
3. ↑  «Pepperkakebyen består – VG Nå: Nyhetsdøgnet». *VG Nå* **(norsk)**. Besøkt 12. desember 2021.
4. 1 2  Wiik, Oda (9. november 2021). «(+) På lørdag åpner Pepperkakebyen for 30. gang». *Bergensavisen* **(norsk)**. Besøkt 12. desember 2021.
5. ↑  «Pepperkakebyen 2021 - Årlig arrangement». *visitBergen.com*. Besøkt 12. desember 2021.
6. ↑  *Pepperkakebyen*. Besøkt 7. desember 2021.  Manglende eller tom `|tittel=` (hjelp)
7. ↑  «Largest gingerbread house». guinnessworldrecords.com. Besøkt 19. desember 2012.
8. ↑  Nordby, Pål; Franer-Erlingsen, Magnus (16. desember 2016). «Holmestrand knuste den gamle rekorden: Et pepperkaketog for rekordbøkene». Jarlsberg Avis. Besøkt 17. desember 2016. CS1-vedlikehold: Flere navn: forfatterliste (link)

Eksterne lenker
---------------

* (en) Gingerbread houses – kategori av bilder, video eller lyd på Commons Rediger på Wikidata

* (en) Gingerbread house – galleri av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica
 |
**Knowledge Management System** (**KMS**) er et hypermediesystem som ble utviklet på 80-tallet. Det var en kommersiell utgave av det tekstbaserte ZOG systemet, som ble utviklet på Carneige Mellon University. ZOG er kjent for å ha håndtert en av de største pre-Web hypermedie strukturer.

Datamodell
----------

En KMS database består av en rekke frames, som har en fast størrelse på 1132 x 805 piksler. Et frame er igjen oppbygget av items, som er enheter av tekst, bilder og grafikk som kan plasseres fritt på frames. KMS er bygget opp som en hierarkisk trestruktur, hvor frames grupperes i framesets og et frame hierarki er bygget opp med links (tree items). Det er enkelt å navigere frem og tilbake i treet, ved hjelp av en lett tilgjengelig back funksjon. Det benyttes en fil per frame i hierarkiet, disse er som sagt gruppert i framesets, og databasen kan inneholde så mange framesets som det er lagringsplass til. Man har og mulighet til å lage programmer i KMS som da typisk tok framesets som input og gav framesets som output. Et link i KSM var innleiret som i WWW. Et link er altså en attributt på et item, og det finnes tre link-typer: tree item (alminnelig linket item), annotation item (kan gå på tvers av trærne), og action item (kjører et program). Man linket da fra et item (source) til en frame (destination).

Interface
---------

Systemet bygger på WYSIWYG-prinsippet. En typisk side opptar en halv frame, så to frames vises ved siden av hverandre i default view. Det er ingen mulighet for scrolling, fordi all informasjon er synlig på skjermen på en gang. Det kan minne om en slide i PowerPoint presentasjoner.
Et mål med KMS var å lage en mest mulig effektiv brukergrenseflate. Dette ble gjort ved å bruke en kontekstsensitiv mus med tre knapper. Dvs. knappenes betydning endret seg alt etter hvor man pekte, noe som ble vist i en slags tabell under musepekersymbolet. Dette gjorde blant annet at man meget hurtig kunne opprette links, kun med ett museklikk. Det var også hurtig å følge links med "GoTo" funksjonen som kom frem når man holdt musen over linket. Den tidligere nevnte back-funksjonen var også en slik funksjon. Man kunne altså bevege seg meget hurtig mellom de forskjellige frames. Så mye som 90% av alle funksjoner kunne utføres med enkle museklikk.

Samarbeidstøtte
---------------

KSM hadde også god støtte for samarbeid. Man hadde mulighet for å "fryse" en frame og lagre dette, slik at man senere kan gå tilbake til denne utgaven/versjonen. De brukte noe kalt optimistisk concurrency kontroll for å unngå locking. Fordi det var meget lite sannsynlig at to arbeidet på samme frame samtidig, lot de være å låse en frame dersom noen arbeidet med den, så var det heller opp til den brukeren som endret et allerede endret frame, å få disse to versjoner flettet sammen. Det var mulig å beskytte frames ved å sette rettigheter på dem, men det ble sjeldent brukt.
**KNM «Oslo»** (sjøsatt 19. desember 1945 som **HMS Crown (R 46)**) var en C-klasse jager bygget av Scotts SB & Eng Co Ltd i Greenock i Skottland. Skipet ble innkjøpt til Norge i 1947 og heiste norsk kommando 17. april 1947 i Greenock. KNM «Oslo» var i tjeneste i Sjøforsvaret frem til 1965 og var en av fire C-klasse jagere Norge kjøpte fra Storbritannia. Søsterskipene var KNM «Bergen», KNM «Trondheim» og KNM «Stavanger». Hennes offisielle fart var oppgitt til 34 knop, deplasement på 2640 tonn utrustet, og hun hadde en besetning på totalt 241 mann. Bestykningen var 4 stk 4,5" kanoner, 6 stk 40 mm Bofors luftvern, 2 stk 20 mm Oerlicon, 4 stk 21" torpedorør i batteri og et antall synkeminer.

20. mars 1950 stoppet KNM «Oslo» og hennes søsterskip KNM «Bergen» og KNM «Stavanger» ved den lille bygda Søvik på Helgelandskysten, for å gjøre ære på eskadresjef, kommandør Storheill som hadde vokst opp i bygda. Han gikk i land og besøkte familie og venner, før flotillaen fortsatte videre nordover. De samme tre skipene var 24. april 1950 i Portsmouth i Storbritannia og deretter i København 1. mai, hvor de begge steder besøkte henholdsvis Den britiske marine og Den danske marine.

15. mai 1950 var KNM «Oslo» med på feiringen av åpningen av Oslo rådhus. Skipet var også med på 17. mai-feiringen to dager senere, hvor det ble arrangert «Åpent skip».

«Oslo» gikk på grunn i 1951 og måtte ha omfattende reparasjoner. Hun ble satt i opplag og heiste ikke kommandoflagg igjen før 22. juni 1953. 11. september 1953 er «Oslo» tilbake i fødebyen Greenock, under en NATO-øvelse. «Oslo» strøk kommandoen for siste gang i Marinens tjeneste i april 1962 og ble utrangert og solgt for opphugging i 1965.

| * v
* d
* r
Norske jagere |
| --- |
| Draug-klassen | 
* «Draug»
* «Troll»
* «Garm»

 |
| Sleipner-klassen | 
* «Sleipner»
* «Gyller»
* «Æger»
* «Odin»
* «Balder»
* «Tor»

 |
| S-klassen | 
* «Svenner»
* «Stord»

 |
| Town-klassen | 
* «Lincoln»
* «St Albans»
* «Mansfield»
* «Bath»
* «Newport»

 |
| Hunt-klasse type II | 
* «Arendal»
* «Haugesund»
* «Tromsø»

 |
| Hunt-klasse type III | 
* «Narvik»
* «Eskdale»

 |
| C-klassen | 
* «Oslo»
* «Bergen»
* «Trondheim»
* «Stavanger»

 |
**Vladimir Ivanovitsj Voronin** var en kaptein i den sovjetiske marinen, født i Sumskij Posad i dagens Republikken Karelen i Russland. 
I 1932 var han kaptein på den sovjetiske isbryteren «Aleksander Sibirjakov» som var det første skipet som seilte gjennom hele Nordøstpassasjen uten å måtte overvintre. Denne reisen var organisert av det sovjetiske polarinstituttet. Reisen tok 65 dager og skipet var blant annet i drift i 11 dager da propellskaftet brøt sammen. 

I 1933-1934 var han kaptein på en annen polarekspedisjon på isbryteren «Tsjeljuskin». Skipet havnet i pakkisen nær Koljutsjinøya i Tsjuktsjerhavet og mannskapet brukte nesten en uke på å komme seg løs. Skipet satte seg fast i pakkisen igjen og drev mot Beringstredet. Mot slutten av november ble det klart at skipet ikke kom til å komme seg løs igjen og de innså at de måtte overvintre. Etter hvert ble skipet skviset mellom store isfjell og sto i fare for å synke. Voronin ga ordre om å laste av alt utstyr og sette opp en leir bak skipet. Store sprekker oppsto derimot i isen under teltene og mannskapet måtte laste utstyret tilbake på skipet. «Tsjljuskin» drev i to måneder i Tsjuktsjerhavet øst for Vrangeløya. Til slutt ble skipet knust av isen. Voronin og Otto Schmidt klarte akkurat å hoppe av i tide før det sank nær Koljutsjin. Et medlem av mannskapet mistet livet. Mannskapet fikk radiokontakt med landsbyen Uelen på Tsjukotkahalvøya og mannskapet ble etter hvert reddet. Redningsoperasjon tok over en måned med fly på grunn av dårlig vær.

Kilder
------

* Armstrong, T. *The Russians in the Arctic*, London, 1958.
* Tidlige sovjetiske ekspedisjoner
* Russiske polekspedisjoner
* Voronin Trough

|  |  |
| --- | --- |
| Oppslagsverk/autoritetsdata | Store norske leksikon **·** Prabook **·** VIAF **·** LCCN
 |
***Demasquée*** er et maleri fra 1888 av den finske kunstner Akseli Gallen-Kallela (1865–1931).

Motiv
-----

En kvinne sitter på en kanapé som er tildekket med et gammelt finsk teppe. Hun har blikket vendt mot tilskueren; høyre hånd holder en sort dominomaske mens den andre hviler på teppet. Til venstre for henne står en gitar, til høyre en glassvase med hvite liljer. På og omkring bordet skimtes en hodeskalle, en byste, et krusifiks og en liten statue i lotusstilling med løftede armer. 

Bildet er malt i kunstnerens leilighet i Paris, og ble bestilt av den finske samleren Herman Frithiof Antell. Da han så bildet ville han allikevel ikke ha det.

Bildet tilhører Ateneum i Helsingfors.

Referanser
----------

1. ↑  «Finlands Nationalgalleri - Verk: Démasquée». *www.kansallisgalleria.fi* **(svensk)**. Besøkt 26. april 2020.
2. ↑  «Etusivu». *kansallisbiografia.fi*. Besøkt 26. april 2020.
3. ↑  «Démasquée - Akseli Gallen-Kallela». *Google Arts & Culture* **(dansk)**. Besøkt 26. april 2020.

Portal: Kunst
**Robert Douglas Partie** (født 21. november 1961 i Santa Barbara i California), amerikansk volleyballspiller som deltok i de olympiske leker 1988 i Seoul og 1992 i Barcelona. 

Partie ble olympisk mester i volleyball under OL 1988 i Seoul. Han var med på det amerikanske laget som vant volleyballturneringen foran Sovjetunionen og Argentina. De beseiret Brasil med 3-0 i semifinalen og i finalen slo de Sovjetunionen med 3-1. Partie spilte sju kamper i OL-turneringen.

OL-medaljer
-----------

* 1988 Sør-Koreas flagg Seoul - Gull **Gull** i volleyball menn USAs flagg USA
* 1992 Spanias flagg Barcelona - Bronse Bronse i volleyball menn USAs flagg USA

Referanser
----------

Eksterne lenker
---------------

* (en) Robert Partie – Olympedia Rediger på Wikidata

* (en) Robert Partie – Sports-Reference (OL-resultater – arkivert) Rediger på Wikidata

* (en) Robert Partie – databaseOlympics.com (arkivert) Rediger på Wikidata

* (it) Robert Partie – Lega Pallavolo Serie A (menn) Rediger på Wikidata
**Ganske Enkelt Genialt** er et strategisk brettspill av Reiner Knizia, lansert i 2004.

Spillebrettet er firkantet, med 173(±) sekskantede ruter. På poengbrettet er det seks brikker i forskjellige farger, rød, blå, grønn, lilla, gul og oransje. Brikkene ligger på et brett med atten ganger seks ruter.

Regelverk
---------

Spillet kan spilles av to, tre eller fire spillere. Hver spiller skal ha et stativ med seks tilfeldig valgte brikker, som hele tiden skal være skjult for de andre spillerne. Brettet består også av en rekke seks-kanter, med de to ytterste ringene er reservert for spill med tre eller fire spillere. Reglene sier at den yngste spilleren skal få den første omgangen. Men hvis det spilles flere omganger rett etter hverandre, så kan den første spilleren rotere. Spillere skal bytte på å plassere en brikke på brettet, og kan score poeng ved å lage linjer med identisk fargede seks-kanter. 

I den første runden må hver spiller plassere en brikke ved siden av en annen av de seks trykte fargede symbolene på brettet. Deretter kan spillere plassere brikker på en hvilken som helst ledig plass på brettet. Hvis en spiller oppnår en poengsum på 18 poeng med en hvilken som helst farge, erklærer de Genial eller Mensa (avhengig av hvilken språk-versjon de spiller) og kan plassere en ny brikke på brettet. Å få en poengsum på 18 med to farger på samme tid, fører til to bonus-spill, og bonus-spill kan føre til ytterligere bonus-spill ved å oppnå 18 poeng med en annen farge. 

Når en spiller har brukt opp bonus-spillet sitt for en hvilken som helst farge, er det ikke lenger mulig å score ytterligere poeng eller få ytterligere bonus-spill med denne aktuelle fargen. Alle bonus-spill må gjøres fra spillerens nåværende brikker, og alle bonus-spillene må benyttes umiddelbart. Når en spiller har gjort sine trekk, kan de velge å bytte brikker. Hvis spilleren sitter igjen med fem eller færre brikker, kan de trekke nok brikker til en full hånd med seks brikker. Dette er slutten på den spillerens tur, og det blir en annen spiller sin runde.
**Herbert Chimhundu** (født 14. mars 1951) er en lingvist og ordboksredaktør fra Zimbabwe. Han tok doktorgraden i 1983 med avhandlingen *Adoption and Adaptation in Shona*. ISBN 82-90954-20-4

Chimhundu var professor i lingvistikk ved Universitetet i Zimbabwe i Harare fra 2002 til 2007 og direktør for African Languages Research Institute (ALRI) fra 2000 til 2007. Han var deretter assisterende direktør på Great Zimbabwe University fra 2008 til 2013 før han ble knyttet til Institute of Lifelong Learning, Chinhoyi University of Technology. Fra 2013 er han medlem av Zimbabwes forskningsråd.

Han var hovedredaktør for de første ettspråklige ordbøkene for shona, flertallspråket i Zimbabwe, *Duramazvi ReChiShona* (1996) og *Duramazvi Guru ReChiShona* (2001). Ordbøkene er blant resultatene fra et femten år langt samarbeid mellom Universitetet i Oslo og University of Zimbabwe om leksikografi og digitale språkverktøy for de afrikanske språkene i Zimbabwe (ALLEX-prosjektet 1991-2006). Herbert Chimhundu var afrikansk prosjektleder og Oddrun Grønvik var norsk prosjektleder for dette.

Referanser
----------

1. ↑  Om avhandlingen hos ir.uz.ac.zw Arkivert 10. juli 2017 hos Wayback Machine.

Kilder
------

* Biografi på hjemmesidene til Zimbabwes forskningsråd

Eksterne lenker
---------------

* The ALLEX Project
* Herbert Chimhundus tale til 9th annual conference in teachin and learning in higher education conference Durban 2015
**Fairy** er en norsk rockegruppe som spiller melodiøs rock/metall. Gruppa ble startet Therese Tofting og Hanne Østhagen i 2007, som etterhvert fikk med seg Masha Vestrheim og Trine Pernille Klokkerud. Senere ble også Gerard Dwyer med på Synth, og Doro Korsvold på sopranvokal. Gruppa ga ut sitt første album, «Private Universe», i oktober 2010. I mai 2015 kom album nummer to, «Vinterverv», denne gangen med hovedvekten på norske tekster. 

Gruppa deltok i 2009 i Emergenza-festivalen, hvor den ble nr. 1 av 38 band.

Medlemmer
---------

* Therese Tofting, vokal og gitar
* Hanne Østhagen, trommer
* Masha Vestrheim, leadgitar
* Trine Pernille Klokkerud, bass
* Gerard Dwyer, synth
* Doro Korsvold, sopranvokal

Diskografi
----------

* 2007 «Fairy» (demo)
* 2010 «Private Universe» (album)
* 2015 «Vinterverv» (album)

Referanser
----------

1. ↑  Emergenza

* avisen BA
* Heavymetal[*død lenke*]
* Bergen 360[*død lenke*]
* rockblogg[*død lenke*]

Eksterne lenker
---------------

* Offisielt nettsted
* Offisiell Facebook-side
* Fairy på Spotify
**Herbert Birchenough** (født 21. september 1874 i Haslington, England, død 28. februar 1942 i Newcastle-under-Lyme, England) var en engelsk fotballkeeper.

Karriere som spiller
--------------------

Birchenough, som var født i Haslington, startet karrieren ved å spiller for lag i amatørligaen, som Haslington, Crewe Hornets, Nantwich Town, Sandbach St.Mary's og Audley, før han gikk til Burslem Port Vale i oktober 1897. Han etablerte seg raskt som førstevalg som keeper, og bidro til klubbens seier i Staffordshire Senior Cup i 1898. Port Vale gikk over fra Midland League til Football League Second Division i 1898/99-sesongen, og Birchenoughs innsats for laget i FA-cupseieren over Sheffield United var en betydelig faktor for klubbens innsats for gjenopptakelse i Football League. Etter 24 kamper i liga og cup i sesongen 1898-99, ble han i januar 1900 solgt til Glossop for £250, for å avhjelpe Port Vales finansielle situasjon. Glossop endte sist i Football League First Division, og hadde plasseringer på henholdsvis femte- og åttendeplass i ligaens andredivisjon de to etterfølgende sesongene. Birchenough gikk til Manchester United, hvor han spilte i 25 liga- og cupcamper i sesongen 1902-03. Han spilte senere for Crewe Alexandra i West Midlands Regional League.

Meritter
--------

**Burslem Port Vale**

* Staffordshire Senior Cup (1): 1898

Referanser
----------

1. ↑  Kent, Jeff (1996). *Port Vale Personalities*. Witan Books. s. 30. ISBN 0952915200.  **(engelsk)**
2. ↑  «All time greatest F A cup giant killings». *freewebs.com*. Besøkt 23. februar 2012. **(engelsk)**

|  |  |
| --- | --- |
| Oppslagsverk/autoritetsdata | Prabook
 |
**Herbert James Drury** (født 5. januar 1883, død 11. juli 1936) var en britisk sportsutøver som deltok under de olympiske leker 1908 i London og 1912 i Stockholm.

Drury vant en olympisk bronsemedalje i turn under OL 1912 i Stockholm. Han var med på det britiske laget som kom på tredjeplass i lagkonkurransen i mangekamp bak Italia og Ungarn. Det var fem lag fra fem nasjoner som var med i konkurransen som ble arrangert på Stockholms stadion. Det var mellom 16 og 40 deltakere på hvert lag. Fire år tidligere, under OL 1908 i London, kom han på åttendeplass med det britiske laget i mangekamp

OL-medaljer
-----------

* 1912 Sveriges flagg Stockholm - Bronse Bronse i turn, mangekamp lagkonkurranse (Storbritannia)

Eksterne lenker
---------------

* (en) Herbert Drury – Olympedia Rediger på Wikidata

* (en) Herbert Drury – Sports-Reference (OL-resultater – arkivert) Rediger på Wikidata

* (en) Herbert Drury – databaseOlympics.com (arkivert) Rediger på Wikidata

|  |  |
| --- | --- |
| Oppslagsverk/autoritetsdata | Prabook
 |
***Faith*** er en amerikansk stumfilm fra 1916, regissert av James Kirkwood.

Handling
--------

Etter at Helens ektemann dør, setter faren John Thorpe, sin unge datter på et barnehjem og forteller Helen at jenta hennes har dødd. Femten år senere blir jenta, Faith, en tjenestepike i Johns hjem. Men verken hun, eller den gamle mannen, vet om forholdet deres. I mellomtiden blir Johns unge ste-datter Laura gravid, men kjæresten hennes nekter å gifte seg med henne.

For å betale for en abort stjeler Laura penger fra John, og overtaler Faith til å ta på seg alt ansvaret. I en rettssak beviser imidlertid advokat Mark Strong at Faith er uskyldig. Mark avslører også den virkelige historien om fortiden hennes, og gjenforener dermed Faith med moren hennes.

Skuespillere
------------

* Mary Miles Minter som Faith.
* Clarence Burton som John Thorpe.
* Lizette Thorne som Helen.
* Margaret Shelby som Laura.
* Josephine Taylor som Mrs. Thorpe.
* Perry Banks som Mark Strong.
* Gertrude Le Brandt som Mrs. Stimson.
* John Gough.
* King Clark.

Referanser
----------

1. ↑  Faith
2. ↑  FAITH

Eksterne lenker
---------------

* (en) *Faith* på Internet Movie Database Rediger på Wikidata

* (en) *Faith* på Silent Era Rediger på Wikidata
Stadion i Olympia.
Det første olympiske stadion bygget for lekene i Athen 1896.
Et stadion for baseball.
**Stadion** (av gresk στάδιον) er opprinnelig et gammelt gresk lengdemål, lik 600 gamle greske fot (*podes*) eller ca. 192 meter. I antikken brukte man begrepet *stadion* om kappløpbaner som hadde form av et langstrakt rektangel og var omgitt av sitteplasser (tribuner).

Det gamle stadionet i Olympia (Hellas) kan i så måte stå som modell. Det var dessuten «et stadion langt» (192,3 m). Det er ikke kjent at et stadion har hatt påvirkning på skandinaviske lengdemål i tidligere tider.

Det er uvisst i hvilken grad lengdemålet for et stadion har variert, men det fantes også ulike typer stadion. Disse var Attic i Lilleasia og Sør-Italia (177,4 m), Olympic i Hellas og på Sicilia (192 m), Pergamene i Pergamon (nå) Tyrkia (198 m) og Aeginetan på den greske øya Aegina (199,8 m). I tillegg kjenner man målene fra de greske stadion i Delfi (177,5), Athen (185 m) og Milet (191,4 m). Dette gir samlet sett grunnlag for å anta at målet har variert.

I romersk tradisjon var et stadion lik 625 pes (romerske fot á 29,57 cm) eller 184,8 meter.

Legg for øvrig merke til at ordet stadion på norsk er intetkjønn og ikke hankjønn, slik mange feilaktig tror.

Moderne stadionanlegg
---------------------

I moderne betydning brukes ordet *stadion* om idrettsarenaer som er kringsatt med tribuner, der folk kan sitte eller stå. Dagens moderne stadion er gjerne multibruksarenaer der flere former for idrett kan utøves. Mange har en løpebane med en omkrets på 400 meter dersom den skal benyttes til kappløp innen friidrett og skøytesport. Blant fotballpublikum er imidlertid løpebaner for friidrett rundt fotballbaner upopulært, siden det gjør at tribunene må stå lenger unna fotballbanen, og sikten for publikum dermed blir dårligere.

Også hoppbakker og andre idrettsarenaer kringsatt med tribuner kan kalles stadion.

Se også: 

* Liste over fotballstadioner etter tilskuerkapasitet
* Liste over fotballstadioner i Norge
* Liste over fotballstadioner i Mexico
* Liste over europeiske stadioner

Se også
-------

* Gamle romerske lengdemål

Referanser
----------

1. ↑  Bokmålsordboka og Nynorskordboka
2. ↑  «Arkivert kopi». Arkivert fra originalen 29. mai 2011. Besøkt 4. august 2010.  «Stadion» i Riksmålsordlisten

Eksterne lenker
---------------

* (en) Stadiums – kategori av bilder, video eller lyd på Commons Rediger på Wikidata

* (en) Stadium – galleri av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica **·** GND **·** LCCN **·** BNF **·** BNF (data) **·** NDL **·** NKC
 |
***Faith*** er en amerikansk stumfilm fra 1919, regissert av Charles Swickard.

Handling
--------

George Farrelly, en forvalter av bankboker ved en bank i en New York, får besøk av sin barndomskjæreste, Charity Garvice. Hun forteller ham at hans blinde gamle lærerinne, Martha Owen, har en forutanelse om at noe er galt i Georges liv. George forteller at han har stjålet et verdifult diamant-kjede, som egentlig tilhører bank-presidentens Harringtons kone.

Men George går med på å returnere halsbåndet. Men senere innrømmer Harrington at kjedet hadde blitt overlatt med vilje for å teste Georges ærlighet, og han tilbyr derfor George stillingen som assisterende manager for banken.

Skuespillere
------------

* Bert Lytell som George Farrelly
* Rosemary Theby som Charity Garvice
* Edythe Chapman som Martha Owen
* Edwin Stevens som bankens president Abner Harrington
* Nancy Chase som Mrs. Harrington

Referanser
----------

1. ↑  FAITH

Eksterne lenker
---------------

* (en) *Faith* på Internet Movie Database Rediger på Wikidata

* (en) *Faith* på Turner Classic Movies Rediger på Wikidata

* (en) *Faith* på American Film Institute Rediger på Wikidata
**Hugh of Evesham** (død 4. september 1287) var en av Den katolske kirkes kardinaler. Han var pavens personlige lege.

Hugh of Evesham studerte i Oxford i 1260-årene. i 1275, da han var blitt erkediakon av Worcester, dro han til Fastlands-Europa for å studere. På en eller annen tid i sine studier møtte han John Peckham, framtidig erkebiskop av Canterbury.

Tidlig på 1270-tallet var han i tjeneste hos kong Edvard I av England og skaffet seg godt rykte som en god lege.[] I 1279 holdt han på å bli erkebiskop av York, men tapte for sin venn William de Wickwane. De bevarte vennskapet også etter at han reiste til Roma. Her arbeidet han for å finne en måte å stoppe en epidemi i byen på. Han etablerte vennskap med en annen engelsk lege i Roma, kardinal John of Toledo, og gav ut flere skrifter om alkymi og medisin sammen med ham.

Han ble kreert til kardinal 12. april 1281 av pave Martin IV, knyttet til kirken San Lorenzo in Lucina, hvor han også ble begravet.

Litteratur
----------

* Dowden, John, *The Bishops of Scotland*, ed. J. Maitland Thomson, (Glasgow, 1912)
* Faye Getz, "Evesham, Hugh of (d. 1287)", in the *Oxford Dictionary of National Biography*, Oxford University Press, 2004

Eksterne lenker
---------------

* Biografi på The Cardinals of the Holy Roman Church
**Costa Natura** er Spanias eldste offisielle feriested for naturister. Det ligger på Costa del Sol, ved byen Estepona, ca. 90 km. sør-vest for Malaga.

Anlegget består av ca. 200 privateide leiligheter av forskjellig størrelse, hvorav de fleste er tilgjengelige for utleie til feriegjester, se stedets offisielle nettside  Stedet er kjent også for sin prisbelønte arkitektur, i gammel Andalusisk "pueblo blanco-stil", og sitt fine parkområde med forskjellige blomster alt etter årstid. Det finnes både egen restaurant og en mindre kiosko som serverer gode tapas med passende drikke til, inne på anlegget. Høysesongen på stedet er juli-september og er dominert av spanske gjester, men for nordboere har det de senere årene blitt populært med langtidsopphold i høst- og vintermånedene. Det er ellers ganske typisk for Costa Natura at det til en hver tid finnes gjester og eiere fra mange nasjoner, og en åpen og inkluderende atmosfære.

Eksterne lenker
---------------

* (en) Offisielt nettsted Rediger på Wikidata
**Young Vic** er et teater i området South Bank i London. Teateret har spesialisert seg på å gi muligheter for unge skuespillere og regissører, med oppsetninger som er sikta inn mot et ungt teaterpublikum. Siden 2000 har teateret vært leda av dramatikeren David Lan.

Navnet har direkte sammenheng med det tradisjonsrike teateret Old Vic, som ligger like ved. I 1970 ble Young Vic Company etablert som en avlegger av Old Vics teaterskole. Hensikten var å skape et tilgjengelig teater med høy kunstnerisk kvalitet til en overkommelig pris for et ungdommelig publikum. Tiltaket var ment som et forsøk i midlertidige lokaler, men er blitt permanent. Teateret stengte i 2004 for en gjennomgripende ombygging og forbedring av lokalene, og gjenåpna i 2006.

Young Vic spiller fortrinnsvis klassiske stykker, men ofte i nyskapende tolkninger og oppsetninger. Mange kjente skuespillere har arbeidet ved Young Vic, blant andre Vanessa Redgrave, Helen Mirren, Judi Dench, Timothy Dalton, Ian McKellen, og Jude Law.

Eksterne lenker
---------------

* Hjemmeside

|  |  |
| --- | --- |
| Oppslagsverk/autoritetsdata | Encyclopædia Britannica **·** GeoNames
 |
Gloster Gladiator fra Lesjaskogvatn
**Herbert Horatio «Kitch» Kitchener** (født 30. august 1914 i Crowborough, død 7. juli 2010) var en engelsk flyger i andre verdenskrig. For sin innsats i Norge våren 1940, der han deltok med sin skvadron, ble han hedret med Krigskorset med sverd.

Liv og virke
------------

Kitchener ble født ikke lenge etter utbruddet av første verdenskrig, og patriotiske familiemedlemmer oppkalte gutten etter den nyutnevnte krigsministeren, Herbert Kitchener. Han gikk inn i Royal Air Force Volunteer Reserve i 1937. Kitchener ble først opplært på Hawker Hurricane, og havnet først i en skvadron (RAF 605 Squadron) som var i ferd med å erstatte sine gamle Gloster Gladiator-biplan med Hurricane. Men snart var han beordret til 263 Squadron, en Gladiator-skvadron som våren og sommeren 1940 skulle havne i Norge.

Første gang 263 Squadron ankom Norge, var 24. april 1940, da 18 Gladiatorer landet på Lesjaskogvatn. Skvadronen skulle fly luftdekning for de allierte troppene ved fronten, samt anvise mål for artilleri-ild. Flyene på det islagte vannet ble oppdaget av tyskerne, og vannet ble bombet hele dagen den 25. 29 timer etter at de ankom Lesjaskogvatn, hadde det siste av fem gjenværende fly forlatt vannet. Flygerne fra 263 Squadron ble evakuert fra Norge i en fraktbåt 29. april.

Westland Whirlwind
Tre uker seinere var de tilbake i Norge, denne gang på Bardufoss, for å støtte Narvik-operasjonene. I løpet av aksjonen skjøt Kitchener ned flere tyske fly med sitt gamle dobbeltdekkerfly. Blant annet angrep han og hans skvadronsjef en formasjon på 12 tyske Heinkel 111. De hadde skutt ned minst 4 av disse, da de kom over to Stukaer som led samme skjebne.

Dagen etter begynte evakueringen av Narvik. De gjenværende Gladiatorene ble fløyet ut til HMS «Glorious», som etter hvert ble senket med få overlevende. Men Kitchener hadde hadde ikke fått tildelt noe fly fra Narvik, og var derfor ikke ombord, men ble evakuert med et transportskip. Få uker seinere ble han tildelt den britiske Distinguished Flying Medal.

Tilbake i England, ble «Kitch» forfremmet. Skvadronen faset ut Gladiator, og flygerne ble sjekket ut på et tomotors jagerfly, Westland Whirlwind, som skvadronen fløy resten av krigen. 11. mars 1942 fløy Kitchener sitt siste tokt. Han kom i kontakt med en Junkers Ju 88, som skjøt opp begge motorene hans. Han nødlandet hardt, fikk en skallefraktur og en brukket arm, og tilbrakte måneder på sykehus. 

Kitchener tilbrakte resten av krigen i ops-rom, og med flyhavariundersøkelser i Midtøsten. Han forlot RAF i 1945.

Etter krigen jobbet Kitchener i kommunen frem til pensjonering i 1979.

Utmerkelser
-----------

Foruten Distinguished Flying Medal, ble Kitchener i 1942 tildelt Krigskorset med sverd for «fremragende fortjenester av Norges forsvar».

Kilder
------

* Nekrolog i Telegraph.co.uk
* Flyalarm (Hafsten/Olsen/Larsstuvold/Stenersen 2005)
**Kljutsjevskaja Sopka** (russisk Ключевская сопка) er en stratovulkan og det høyeste fjellet på Kamtsjatkahalvøya i Russland og den høyeste aktive vulkanen i Eurasia. Den bratte, symmetriske kjeglen ligger bare 100 km fra Beringhavet. Vulkanen er en del av UNESCOs verdensarvliste som *Vulkaner på Kamtsjatka*.

Kljutsjevskaja Sopkas første utbrudd ble registrert i 1697 og vulkanen har nesten vært konstant aktiv siden den gang, som med mange av nabovulkanene. Den ble første gang besteget i 1788 av Daniel Gauss og to andre medlemmer av Billings-ekspedisjonen. Ingen andre var på toppen av fjellet før 1931, da flere klatrere mistet livet på vei ned på grunn av fykende lava. Siden denne faren fremdeles eksisterer er det få andre som har vært på toppen. 

Kljutsjevskaja Sopka regnes som et hellig fjell for de innfødte i området og av disse sett på som et sted der jorden ble skapt. Andre vulkaner i regionen har lignende betydning, men Kljutsjevskaja Sopka er den mest hellige av disse. Det sies at guden Volkov skapte verden og at dette var stedet han holdt jorda slik at akkurat dette stedet ikke ble lukket og gjort ferdig.

Utbruddet i 2008
----------------

Fra tidlig i januar 2007 begynte Kljutsjevskaja Sopka en ny utbruddssyklus. 28. juni 2007 kom det kraftigste utbruddet i syklusen og asken som ble kastet opp i atmosfæren nådde en høyde på 10 000 meter og drev vestover og påvirket flytrafikken mellom Amerika og Asia. Aske falt ned på øya Unimak i Alaska. 

Radarbilde av Kljutsjevskaja Sopka

Kilder
------

* Smithsonian Institution Global Volcanism Program: Kljutsjevskaja Sopka

Eksterne lenker
---------------

* Live webkamera
* Klyuchevskaya på Peakware

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** VIAF **·** GeoNames
 |
**Herbert Burrows** (født 12. juni 1845 i Redgrave i Suffolk, død 14. desember 1922) var en britisk pasifist og sosialistisk aktivist.

Herbert Burrows var sønn av Amos, som var en lederfigur innenfor Chartistbevegelsen. 

Burrows arbeidet en tid for skatteinnkrever-departementet *Inland Reveneue*, og studerte også en kort tid ved University of Cambridge.

I 1877 flyttet han til London og ble medlem av National Secular Society. Der møtte han i 1879 for første gang Annie Besant. I 1880 var han blant grunnleggerne av *Aristotelian Society*, ble medlem av *Socialist and Political Education League*, og ble visepresident i *Manhood Suffrage League*.

I 1881 var Herbert Burrows en av grunnleggerne av *Democratic Federation*, og ble partiets kasserer i 1883. Han var en av partiets drivkrefter for dets dreining mot sosialismen i 1884, da det ble omdøpt til Den sosialdemokratiske føderasjon og ble Storbritannias første organiserte sosialistiske parti. Burrows representerte gruppen i den utøvende komité til *Law and Liberty League*.

Sammen med Annie Besant, organiserte Herbert Burrows Fyrstikkpikenes streik i London i 1888. Han ble senere kasserer for deres fagforening *Union of Women matchmakers*. 

I 1893 ble Burrows også medlem av *Rainbow Circle*, en løselig sammensatt gruppe bestående av liberalister, fabianske sosialister og andre sosialister, som kom sammen i London i et forsøk på å bli enige om politiske, industrielle og sosiale reformer.

Burrows var også medlem av Teosofisk Samfunn, *International Arbitration and Peace Association* og *International Arbitration League*.

I 1908 gjorde han et forsøk på å bli innvalgt i det britiske parlamentet under et suppleringsvalg i den tidligere valgkretsen Haggerston. Etter et nytt forsøk på å innvelges i parlamentet fra Haggerston i 1910, trakk han seg fra partiet i 1911, delvis fordi han var desillusjonert over partiets dårlige oppslutning og delvis fordi han mente partiet var blitt millitaristisk.

|  |  |
| --- | --- |
| Oppslagsverk/autoritetsdata | Prabook **·** VIAF **·** LCCN **·** ISNI
 |
Rosearten *Rosa hugonis*, oppkalt etter pater Hugh Scallan.
**Hugh Scallan** (født 8. september 1851 i Rathmines, Dublin i Irland som *John Aloysius Scallan*; død 6. mai 1928 i Sianfu (Xi'an) i Kina), best kjent som *padre Hugo*, var en irsk katolsk Kinamisjonær og botaniker tilhørende fransiskanerordenen.

Liv og virke
------------

John Aloysius Scallan ble utdannet i Irland og Frankrike og ble den 30. mai 1874 novise i fransiskanerordenen i den belgiske by Tielt. Han tok ordensnavnet Hugh. Den 10. april 1882 ble Scallan presteviet i Liège og ble sendt til fransiskanerklosteret i Gorton. Så ble han assistensrektor i Manchester, og i april 1886 ble han sendt til Sianfu i provinsen Shaanxi i Kina zog. Her samlet han frø og sporer og planteprøver som han sendte til Royal Botanic Gardens i Kew. Hunder sine botaniske ekskursjoner ble han av og til ledsaget av den italienske botaniker og misjonær Giuseppe Giraldi (1848–1901).

Under bokseropprøret i 1900 ble Scallan nesten drept av en antikristen mobb.

Oppkallinger
------------

I 1905 navngav William Botting Hemsley en roseart som *Rosa hugonis* og 1908 navngav Oldfield Thomas *Mesechinus hughi* i hans ære.

Litteratur
----------

* E. Charles Nelson, 1988: «Of Rosa Hugonis and Father Hugh», i: *Curtis's Botanical Magazine*, 5(1), s. 39-43. doi:10.1111/j.1467-8748.1988.tb00112.x
* Bo Beolens, Michael Watkins und Michael Grayson: *The Eponym Dictionary of Mammals*. Johns Hopkins University Press, 2009, ISBN 978-080-189-304-9, s. 199
* Hunt Institute for Botanical Documentation: *Huntia Yearbook of Botanical and Horticultural Bibliography*. Hunt Botanical Library, Carnegie Institute of Technology, 1993, s. 14

Eksterne lenker
---------------

* JSTOR
**Hugh Robert Sutherland** (født 2. februar 1907 i Winnipeg, død 9. september 1990) var en canadisk ishockeyspiller som deltok under vinter-OL 1932 i Lake Placid.

Sutherland ble olympisk- og verdensmester i ishockey under vinter-OL 1932 i Lake Placid. Han spilte på *Winnipeg Hockey Club* som representerte Canada under OL-turneringen. Det canadiske laget vant ishockeyturneringen som besto av fire lag og alle lagene møttes to ganger. Det var to meget jevne kamper mellom USA og Canada, den første vant Canada med 2-1 etter forlengning og den andre sluttet uavgjort 2-2. Canada vant sitt fjerde strake olympiske gull i ishockey foran USA sølv og Tyskland bronse. Den fjerde olympiske turneringen i ishockey var også det sjette verdensmesterskapet i ishockey. Spillerne på Canadas OL-lag var Sutherland, William Cockburn, Clifford Crowley, Albert Duncanson, George Garbutt, Victor Lindquist, Roy Hinkel, Norman Malloy, Walter Monson, Kenneth Moore, Romeo Rivers, Harold Simpson, Stanley Wagner og Aliston Wise. Sutherland spilte alle seks kampene og scoret et mål.

OL-medaljer
-----------

* Gull 1932 USAs flagg Lake Placid - **Gull** i ishockey Canadas flagg Canada

VM-medaljer
-----------

* Gull 1932 USAs flagg Lake Placid - **Gull** i ishockey Canadas flagg Canada

Referanser
----------

Eksterne lenker
---------------

* (en) Hugh Sutherland – Olympedia Rediger på Wikidata

* (en) Hugh Sutherland – Sports-Reference (OL-resultater – arkivert) Rediger på Wikidata

* (en) Hugh Sutherland – databaseOlympics.com (arkivert) Rediger på Wikidata

* (en) Hugh Sutherland – Eurohockey.com Rediger på Wikidata

* (en) Hugh Sutherland – Eliteprospects.com Rediger på Wikidata

|  |  |
| --- | --- |
| Oppslagsverk/autoritetsdata | Prabook
 |
**Klitgården** er et sommerhus, beliggende på Damstedvej sør for Skagen.

Klitgården er tegnet av arkitekt Ulrik Plesner og ble oppført i 1914 av kong Christian X av Danmark, som brukte Klitgården som sommerbolig for kongefamilien. Klitgården ble etter kongens død benyttet av dronning Alexandrine. Etter hennes død ble eiendommen overdratt til arveprins Knud og arveprinsesse Caroline Mathilde.

Arvingene etter Caroline Mathilde solgte eiendommen i 1997 til Klitgården Fonden, som har omdannet villaen til et arbeidssted for kunstnere, forskere, vitenskapsfolk, doktorgradsstudenter m.fl.

Klitgården ble fredet i 1992, fredningen omfatter to bygninger.

* Klitgården med Nordsjøen i bakgrunnenKlitgården med Nordsjøen i bakgrunnen
* Klitgården sett fra sjøsidenKlitgården sett fra sjøsiden

Referanser
----------

1. ↑  Fredningssag / Klitgården, Skagen, Damstedvej 039, Frederikshavn fraKulturstyrelsen (besøkt 15. august 2014)

Kilder
------

* Klitgårdens hjemmeside

|  |  |
| --- | --- |
| Oppslagsverk/autoritetsdata | LCCN **·** GeoNames
 |

Portal: Danmark
**Håvard Aasan Stubø** (født 26. mars 1977 i Narvik) er en norsk jazzmusiker (gitar) og komponist, sønn av jazzgitaristen Thorgeir Stubø og bror av jazzvokalisten Kjersti og teaterdirektøren Eirik Stubø. Han er utdannet ved Jazzlinja (NTNU), der han medvirket i jazzgruppene Marita Røstad & Velvet Lounge Orchestra, i bandet «Ping-Pong» samt trio med Tore Johansen og Roger Arntzen.

Hans eget band Nordnorsk Kvintett, også kjent som North, inkluderer Trond Sverre Hansen (trommer), Atle Nymo (sax), Andreas Amundsen (bass), og Jørn Øien (piano).

Til tider har han ledet trioen «Jupiter», bestående av Magnus Forsberg (trommer) og Steinar Nickelsen (orgel), og fremfører i hovedsak Stubøs egne komposisjoner. En ofte medvirkende har vært vokalisten Kirsti Huke.

Utgivelser
----------

* Jupiter: *Ignition*, 2004
* Jupiter: *Live* med Jonas Kullhammar, fra Glenn Miller Café i Stockholm, 2006
* Håvard Stubø Quartet: *Way Up (Way Down)*, 2009

* Vilhelmina (2014 - Bolage)

Eksterne lenker
---------------

* Offisielt nettsted Rediger på Wikidata

Portal: Jazz

|  |  |
| --- | --- |
| Oppslagsverk/autoritetsdata | VIAF **·** LCCN **·** ISNI **·** MusicBrainz **·** Discogs
 |
**Herbert Jones** (født 14. mai 1940, død 28. mai 1982) var en britisk offiser som falt i strid under Falklandskrigen da han tjenestegjorde som oberstløytnant i British Army og sjef for 2. bataljon i The Parachute Regiment. Han ble tildelt Storbritannias høyeste utmerkelse, Victoria Cross, posthumt.

Jones var født i Putney som den eldste av tre sønner av Herbert Jones (1888–1957), en amerikansk kunstner, og hans ektefelle, Olwen Pritchard (1902–1990), en walisisk sykepleier. Han var elev ved St. Peter's Preparatory School i Sussex og Eton College. Han siktet mot en militær karriere, og etter fullført utdannelse ved Royal Military Academy Sandhurst 23. juli 1960 fikk han bestalling som sekondløytnant i Devonshire and Dorset Regiment.

Referanser
----------

1. 1 2   Find a Grave, oppført som Herbert Jones, Find a Grave 8170664, besøkt 9. oktober 2017[Hentet fra Wikidata]
2. ↑   www.devonheritage.org[Hentet fra Wikidata]
3. ↑

|  |  |
| --- | --- |
| Oppslagsverk/autoritetsdata | VIAF **·** LCCN
 |
**Sára Pónya** (født 14. mai 1999) er en ungarsk langrennsløper og skiskytter.

Pónya har deltatt i den regionale Slavisk cup i langrenn 2017/18, der hun kom på 50.-plass totalt, og Slavisk cup i langrenn 2018/19, der hun kom på 44.-plass.

Hun deltok i VM på ski 2017, og endte der på 91.-plass på sprinten. Hun deltok i Junior-VM på ski 2018, og kom der på 75.-plass på sprinten og 80.-plass på 5 km klassisk. 

Hun representerte Ungarn under Ski-VM 2021 i Oberstdorf, hvor hun ble nummer 10 i kvalifiseringen i fri teknikk, som de lavest rangerte utøverne måtte gjennom. Hun ble dermed kvalifisert for 10 km fri teknikk senere i mesterskapet.

Under Vinter-OL 2022 i Beijing, ble hun nummer 97 på 10 kilometer klassisk intervallstart.

Referanser
----------

1. ↑   olympics.com, olympics.com, verkets språk engelsk, besøkt 31. januar 2022[Hentet fra Wikidata]
2. ↑  FIS - *Cup standings - Slavic Cup 2018*, besøkt 24. februar 2021.
3. ↑  FIS - *Cup standings - Slavic Cup 2019*, besøkt 24. februar 2021.
4. ↑  FIS - *Results - Women 5.0 km Interval Start Free Qualification Race*, besøkt 24. februar 2021.
5. ↑  «Cross-country Skiing - Results Book» (PDF). Arkivert fra originalen (PDF) 20. februar 2022. Besøkt 25. februar 2021.

Eksterne lenker
---------------

* (en) Sára Pónya – Olympedia Rediger på Wikidata

* (en) Sára Pónya – FIS (langrenn) Rediger på Wikidata

* (en) Sára Pónya – IBU Rediger på Wikidata
Asker Musikkorps
**Asker Musikkorps**, forkortet **AMK**, er et musikkorps i Asker, med ca 55 medlemmer i alderen 15 år og oppover. Korpset øver i Asker kulturhus hvor også de fleste konserter avholdes. Fra høsten 2022 har Guro Ansteensen Haugli vært dirigent for korpset. 

Asker Musikkorps ble stiftet som Asker Ungdomskorps i 1932. Korpset oppstod som et tilbud for de eldre musikerne fra Asker guttemusikkorps (dagens Asker skolekorps). Lærer Martin Lunde dirigerte korpset de to første årene og allerede 17. mai 1933 deltok Asker ungdomskorps i toget i Asker. Uniformen hadde lyse bukser og blå jakker. 

I 1963 ble første jente tatt opp i korpset, og i 1967 ble navnet endret til Asker Musikkorps. I 1975 startet Henry Pehrson som dirigent. I 1982 flyttet Asker Musikkorps inn i Asker samfunnshus, dagens Asker kulturhus. 

Asker Musikkorps har profesjonelle dirigenter – blant disse kan nevnes Magne Rutle, Erik Bergene, Rune Bergmann. Korpset er medlem av Norges Musikkorps Forbund.

Litteratur
----------

* *Musikkorpsene i Norge*. Norges Landsforbund av Gutte- og Amatørmusikkkorps. 1956. s. 52.
* *Norske musikkorps*. Norges Musikkorps Forbund. 1990. s. 108. ISBN 8290723040.

Eksterne lenker
---------------

* Offisielt nettsted

|  |  |
| --- | --- |
| Oppslagsverk/autoritetsdata | VIAF
 |
**Columbia** er en den største elven i den nordvestre delen av USA og sørvestre delen av Canada. Elvens lengde er ca. 2 000 kilometer og er Nord-Amerikas fjerde største elv målt i vannvolum. Samlet nedbørsområde er 668 200 km². Elven har gitt navn til Columbia County i delstaten Washington i USA. 

Columbia er den elven i Nord-Amerika som bidrar med mest elektrisk energi gjennom vannkraft. Grand Coulee-demningen (6 809 MW) og Chief Joseph-demningen (2 620 MW) er de to største vannkraftverkene i USA. Elven er også rik på laks.

Navnet kommer fra Robert Grays fartøy *«Columbia Rediviva»*; han ble den første europeeren som seilte på elven. Han kom til den fra en ferd langs stillehavskysten i 1788, under en verdensomseiling.

Det finnes imidlertid indikasjoner på at spanske skipbrudne nådde kysten her i 1679 og hadde kontakt med clatsopindianerne; hvis dette faktisk var første gang den hvite mann var her, kom det ikke på denne tiden noen forståelige meldinger om dette frem til deres spanske hjemland.

Sideelver
---------

De mektigste sideelvene til Columbia er:

| Navn | Vannmengde\* |
| --- | --- |
| Snake River | 1611 |
| Willamette River | 1010 |
| Kootenay River (Kootenai) | 867 |
| Pend Oreille River | 788 |
| Cowlitz River | 261 |
| Spokane River | 190 |
| Deschutes River | 170 |
| Lewis River | 136 |
| Yakima River | 100 |
| Wenatchee River | 91 |
| Okanogan River | 86 |
| Kettle River | 83 |
| Sandy River | 64 |

\* Vannføring i årsgjennomsnitt, m³/s

Se også
-------

* Liste over verdens lengste elver
* Liste over elver i USA

Eksterne lenker
---------------

* (en) Columbia River – kategori av bilder, video eller lyd på Commons Rediger på Wikidata

* (en) Columbia River – galleri av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Encyclopædia Universalis **·** VIAF **·** GND **·** LCCN **·** NKC **·** GeoNames **·** GNIS
 |
**Mørsvikfjorden** (lulesamisk: *Murgosvuodna*) er navnet på den indre delen av Nordfolda, eller den delen som går fra Ørnesodden i nord og Stavnes i sør i Steigen kommune og videre sørøstover til fjordbunnen i Sildhopen i Mørsvikbotn i Sørfold kommune. Kommunegrensen går omtrent midtveis i fjorden.

Mørsvikfjorden er omgitt av fjell som når rundt tusen meters høyde; Hopfjellet, Ånderbakkstindan og Mørsviktinden langs nordkysten og tindene på halvøya Stábánjárgga langs sørkysten. De 2,3 kilometrene av fjorden som ligger innenfor Mørsvikneset, omtales som Mørsvikbotn.

Den eneste bosetningen av betydning er Mørsvikbotnbygdene langs E6 innerst i fjorden. Med unntak av en lokal vei fra Tømmerneset til Hopen ved Hopvatnet er fjorden veiløs med en spredt gårdsbebyggelse langs kysten.

Fotnoter
--------

**Type numrering**
1. ↑  Stavnes-bunnen av Sildhopen. Mål gjort ved hjelp av Statens kartverks Norgeskart.no.

Referanser
----------

1. 1 2  Mørsvikfjorden på Norgeskart.no fra Statens kartverk

|  |  |
| --- | --- |
| Oppslagsverk/autoritetsdata | GeoNames **·** Sentralt stedsnavnregister
 |
**Antikominternpakten** var en antikommunistisk forsvarspakt sluttet mellom det nasjonalsosialistiske Tyskland og Japan den 25. november 1936. Den var rettet mot den kommunistiske internasjonale (Komintern) i alminnelighet og mot Sovjetunionen under Josef Stalin i særdeleshet. I tilfelle et sovjetisk angrep mot et av landene ble Tyskland og Japan enige om å møtes for å bestemme hvilke midler de måtte bruke for å sikre sine felles interesser, som det heter i traktaten. Italia sluttet seg til Antikominternpakten i 1937, og de tre landene ble deretter kjent som Aksemaktene.

Spania sluttet seg til pakten 7. april 1939. En rekke land, blant annet Danmark og Finland, sluttet seg til Antikominternpakten i løpet av den annen verdenskrig.

Anti-Komintern-paktens medlemmer i 1941 var:

* Tyskland
* Japan
* Italia
* Ungarn
* Spania
* Mandsjukuo
* Bulgaria
* Kroatia
* Danmark
* Finland
* Romania
* Slovakia
* Kina (Republikken Kina – Nanjing-regjeringen)

Med unntak av Finland var samtlige medlemsland diktaturer eller okkupert av diktaturer. Etter den annen verdenskrig ble den vestlige forsvarsalliansen NATO stiftet med et tilsvarende antikommunistisk formål, men denne blokken ble ledet av USA og bestod nesten utelukkende av demokratier.

Eksterne lenker
---------------

* Teksten til Antikominternpakten (engelsk)
* Teksten for tilleggsprotokoller til pakten (engelsk)

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** VIAF **·** LCCN
 |